kardosdrur/scandi-wiki huggingface dataset:
Malta (Montana)

Malta er en amerikansk by og administrativt centrum for det amerikanske county Phillips County i staten Montana. I 2000 havde byen et indbyggertal på .

Byer i Montana
Per Henriksen

Per Henriksen henviser til forskellige personer:
 Per Henriksen (fodboldspiller) – tidligere målmand for fodboldklubben Frem
 Per Henriksen (skibsreder) – skibsreder for bland andet rederiet Mercandia
ABA

ABA kan henvise til flere artikler:

 AB Aerotransport – svensk luftfartsselskab (1924-1950), der i dag er en del af SAS.
 Automatisk Brandalarmeringsanlæg – et alarmanlæg til opdagelse af brand og røg.
 Applied Behavioral Analysis, "Anvendt adfærdsanalyse" – en behandlingsmetode for børn med Autisme og relaterede udviklingsforstyrrelser.
 Arbejderbevægelsens bibliotek og arkiv.
 Associació de Bancs Andorrans, Andorra.
Andrew W.K.

Andrew Fetterly Wilkes-Krier (født 9. maj 1979), kendt under kunsternavnet Andrew W.K., er en amerikansk rocksanger, multiinstrumentalist, pladeproducent og skuespiller.

Wilkes-Krier er vokset op i Michigan og begyndte sin musikalske karriere i midten af 1990'erne. Han optrådte i en række lokale bands, før han til sidst flyttede til New York, hvor han producerede sine første indspilninger under navnet Andrew W.K.

Efter at have fået opmærksomhed med EP'en Girls Own Juice i 2000 blev W.K nationalt kendt med udgivelsen af sit debutstudiealbum "I Get Wet" i november 2001. Albummet indholdte de populære singler "Party Hard" og "We Want Fun". I årene efter udgivelsen påtog Wilkes-Krier sig en række andre musikalske og ikke-musikalske foretagender, herunder fjernsyns- og radioarbejde, motiverende taler og skrivning.

Hans single "We Want Fun" blev valgt til Temasang for filmen: Jackass; The Movie.

Live band Medlemmer [edit source]

Nuværende [edit source] 
 Erik Payne – guitar, backing vokal (1999–Nuværende)
 Gregg Roberts – bass, backing vokal (1999–Nuværende)
 Dave Pino – guitar, backing vokal (2012–Nuværende)
 Amanda Lepre – guitar, backing vokal (2016–Nuværende)
 Clark Kegley – Trommer (2016–Nuværende)

Tidligere [edit source] 
 Donald Tardy – Trommer(1998–2003)
 Frank Werner – guitar, backing vocals (1999–2013)
 Jimmy Coup – guitar, backing vocals (1999–2004)
 Jeff Victor – keyboard (2001–2002)
 Rich Russo – Trommer (2003–2016)
 Kenny Andrews – guitar, backing vocals (2003–2011)
 Johnny "Beans" Sutton (2004–2005)
 Derek Weiland – keyboard (2006–2007)
 Cherie Lily – vocals (2006–2018)
 Justin Payne – guitar (2008–2013)
 Blake Canaris – bass, backing vocals (2010–2016)
 Erica E.T. Pino – keyboard, backing vocals (2018–2019)

Musikere fra USA
30 Seconds to Mars

30 Seconds to Mars er et amerikansk band, der spiller alternative rock og progressive rock. Bandet består af forsangeren Jared Leto, hans bror Shannon Leto og Tomo Miličević.

Historie 
I 2006 slog bandet igennem med sangen "From Yesterday", den eneste amerikanske musikvideo hvor hele musikvideoen er blevet filmet i Kina. Den kom ind på førstepladsen på den danske Boogie Liste, og blev på listen i alle 10 uger.

Deres første album udkom i 2002 og havde titlen 30 Seconds to Mars, som indeholder "Capricorn (A Brand New Name)" og "Edge of the Earth". I 2005 kom deres andet album, A Beautiful Lie, som indeholder hittene "The Kill", "From Yesterday", "Attack" og "A Beautiful Lie". Det var med dette album, de slog igennem i Danmark.
På A Beautiful Lie er der et covernummer af Björks nummer "Hunter".
Den 8. december 2009 udkom deres tredje album, This Is War, som består 12 sange samt et remix. Deres seneste album Love, Lust, Faith And Dreams kom i 2013, som blandt andet indeholder sangen "City of Angels" , der var en del af soudtracket til filmen Dallas Buyers Club, som Jared Leto medvirkede i.

30 Seconds to Mars bad echelon'er fra hele verden om at sende billeder ind af sig selv. 2000 af de billeder blev valgt og er blevet lavet om til 2000 unikke pladecovers.

Diskografi

Studiealbum 
 30 Seconds to Mars (2002)
 A Beautiful Lie (2005)
 This Is War (2009)
 Love, Lust, Faith And Dreams (2013)
 America (2018)
 It's the End of the World but It's a Beautiful Day (2023)

Bandmedlemmer 

Nuværende
 Jared Leto – hovedvokal, guitars, bas, keyboard 
 Shannon Leto – trommer, percussion 
 Tomo Miličević – hovedguitar, bas, streng, keyboard, percussion, bagvokal 

Nuværende tourmedlemmer
 Stephen Aiello – bas, keyboard, bagvokal 

Tidligere
 Solon Bixler – hovedguitar, keyboard, bagvokal 
 Matt Wachter – bas, keyboard, bagvokal 

Tidligere tourmedlemmer
 Kevin Drake – rytmeguitar 
 Tim Kelleher – bas, keyboard 
 Matt McJunkins – bas 
 Braxton Olita – keyboard, guitar, bagvokal

Eksterne henvisninger 

 
 
 

Musikgrupper fra USA
Etableret i 1998
CM Punk

Phillip Jack Brooks (født d. 26. oktober 1978), bedre kendt under ringnavnet CM Punk, er en amerikansk professionel wrestler, der har wrestlet med stor succes i en række amerikanske wrestlingorganisationer, heriblandt Ring of Honor og Total Nonstop Action Wrestling (TNA). Fra 2005-2014 wrestlede han i verdens største wrestlingorganisation, World Wrestling Entertainment (WWE), hvor han er anerkendt som en seksdobbelt verdensmester, men i alt er han syvdobbelt verdensmester, fordi han også har vundet ROH World Championship en gang.

Udover sine syv anerkendte VM-titelsejre, (WWE Championship to gange, WWE World Heavyweight Championship tre gange, ECW Championship en gang og ROH World Championship en gang) har han også vundet Ring of Honors ROH Tag Team Championship to gange i ROH sammen med Colt Cabana.
I IWA Mid-South (Independent Wrestling Association Mid-South) har han også vundet IWA Mid-South Heavyweight championship fem gange og IWA Mid-South Light Heavyweight championship to gange. I IWC (International Wrestling Cartel) har han vundet IWC World Heavyweight Championship 1 gang og i MAW ( Mid-American Wrestling) han har også vundet MAW Heavyweight Championship en gang. I WWE har han endvidere også vundet WWE World Tag Team Championship en gang sammen med Kofi Kingston, samt WWE Intercontinental Championship en gang. Derudover er han den eneste wrestler, der har vundet WWE's særlige money in the bank ladder match to gange i træk. (2008,2009) 

Fra år 2000 wrestlede CM Punk på indie-scenen inden for wrestling, senere i wrestlingorganisationen Ring of Honor, der blev startet i 2002. I 2005 skrev han dog kontrakt med World Wrestling Entertainment, hvor han blev sendt til Ohio Valley Wrestling (OVW), hvor han fik mulighed for at udvikle sig yderligere som wrestler. Hans gimmick i wrestling består af en straight edge-levestil, der går ud på, at han hverken ryger, drikker eller tager stoffer – en livsstil, som han også følger i virkeligheden.

Biografi 
Phil Brooks er født i Chicago og voksede op som wrestling fan. Hans forældre var begge alkoholikere, og derfor sværgede han i sit senere liv, at han aldrig ville indtage alkohol, euforiserende stoffer eller lignende, dermed en straight edge-levestil, som han også bygger sin wrestling rolle på. Punk er også kendt for hans tatovering af Pepsi-logoet på sin overarm og har sagt, at grunden til han har det, er fordi alle hans venner fik tattoveret øl-logoer.

Privat 
Han har tidligere dannet par med WWE-diva Maria Kannelis. Et af hans favoritbands er Lars Frederiksen & the Bastards med danske Lars Frederiksen. Han er gift med WWE Divaen Aj Lee.

VM-titler

CM Punk er en syvdobbelt verdensmester. Han har vundet WWE Championship to gange, WWE World Heavyweight Championship tre gange, ECW Championship en gang i WWE og ROH World Championship en gang i ROH. Han er den længst regerende verdensmester i "den moderne æra" med 434 dage fra 2011 til 2013.

Eksterne henvisninger 

 
 
 

Wrestlere fra USA
Hans Smidth

Hans Ludvig Smidth (født 2. oktober 1839 i Nakskov ; død 5. maj 1917 på Frederiksberg) var en dansk maler, søn af prokurator, senere byfoged i Skive, kancelliråd Edvard Philip Smidth (1807-78) og Karen Cathrine født Berg (1812-55) og bror til Verner Frederik Læssøe Smidth grundlæggeren af cementkoncernen F.L. Smidth & Co.

Uddannelse
Som 15-årig flyttede Hans Smidth med familien fra Kerteminde til Skive og kom derved tættere på de hedeegne han senere kom til at male.
1858 blev han student fra Viborg Katedralskole og læste et par år medicin, men opgav for at søge arkitekt Ferdinand Vilhelm Jensens tegneskole i vinteren 1861. 
Han blev optaget på Kunstakademiet oktober samme år i 1. frihåndsskole under Magnus Petersen, avancerede januar 1862 til 2. frihåndsskole under Adolph Kittendorff og oktober 1863 til gipsskolen; han malede samtidig hos Niels Simonsen. Januar 1864 var Smidth på modelskolen, hvor Wilhelm Marstrand, Jørgen Roed og Niels Simonsen var lærere. 

Studierne blev afbrudt af militærtje­neste, dog uden deltagelse i 2. Slesvigske Krig, og Smidth blev hjemsendt efteråret 1865 som underkorporal fra Kastellet. 
Han søgte igen efteråret 1865 og 1. halvår 1866 til modelskolen, men allerede samme år gjorde økonomiske vanskeligheder, at han måtte forlade København for at uddanne sig hovedsageligt på egen hånd under studier ved Limfjorden og i Jyllands hedeegne. 1870-71 deltog han i Vilhelm Kyhns frie aftenakademi, "Kyhns Huleakademi".

Udstillinger
1867 debuterede Smidth på Charlottenborg Forårsudstilling med to landskabsbilleder og udstillede i de følgende år adskillige større og mindre arbejder, dels landskaber med mere eller mindre fremtrædende staffage af dyr og mennesker – 1875 således Gæssene drives hjem (den Neuhausenske Ekstrapræmie samme år) – dels billeder af jysk almueliv.

Kunstnerisk udvikling
Efterhånden udviklede Smidth, der i 1877 fik den Neuhausenske Præmie for En fremmed spørger om Vej i Bondegaarden paa Heden, sig imidlertid stærkt også i teknisk henseende og hans anseelse steg.
Især havde en retrospektiv udstilling 1900 i Kunstforeningen betydning for hans anerkendelse. Størstedelen af de ca. 300 emner blev solgt.
Først og fremmest er han den jyske hedes og dens befolknings maler og indtager som sådan en plads i de udpræget nationale maleres række.

Smidth er gengivet i xylografi af Carl Poulsen 1884, og malede selvportrætter 1905, 1910, 1916 og flere udaterede. Et portrætmaleri af Knud Larsen ca. 1895 (?), 1912 samt 1917 (udstillingsfonden, Charlottenborg).

Smidth fik Eckersberg Medaillen to gange, 1905 og 1906. Han er begravet på Frederiksberg Ældre Kirkegård.

Referencer

Eksterne henvisninger 

 Hans Smidth på Kunstindeks Danmark/Weilbachs Kunstnerleksikon af Folke Kjems 
 Hans Smidth i Dansk Biografisk Leksikon på lex.dk af Leo Swane 
 

Malere fra Danmark
Personer fra Nakskov
Danskere i 1800-tallet
Danskere i 1900-tallet
Modtagere af Eckersberg Medaillen
Personer i Dansk Biografisk Leksikon
Modtagere af De Neuhausenske Præmier
Personer i Kraks Blå Bog (afdøde)
Eurovision Song Contest 2004

Eurovision Song Contest 2004 blev afholdt i Istanbul, Tyrkiet og var første gang at konkurrencen var delt i en semi finale og en finale. Det var besluttet året før at der skulle være to shows, for at kunne få så mange lande med som muligt. Der blev dog samtidig sat en grænse på 24 ved finalen og der var i alt 36 der ville være med. Ved finalen skulle der altså være de såkaldte Big4 (Frankrig, Spanien, Storbritannien og Tyskland), de 10 bedste fra 2003, samt de 10 bedste i semifinalen 2004.

Semifinale 
Semifinalen skulle have været afholdt i Mydonese Showlands, men blev kort forinden flyttet til Abdi Ipecki Arena, hvor også finalen skulle holdes. Dermed blev det den samme scene, selvom mange havde ønsket det anderledes. Der blev desuden brugt de samme videopostkort til hver sang, som ved finalen. Man havde store problemer med lyden og optællingen af pointene. Alle lande kunne stemme til semifinalen også, dermed ville en dårlig placering også virkelig gå i historiebøgerne som den dårligste nogensinde. Det er dog nok ikke alle der vil tildele denne ære til Schweiz, der dette år slet ikke fik nogle point. Det var i øvrigt slet ikke meningen at resultatet af afstemningen skulle offentliggøres, men da de 10 bedste var blevet offentliggjort kom der alligevel et skilt frem med stillingen blandt de resterende lande. Det viste sig efterfølgende, at der i Monaco havde været færre end 100 stemmer afgivet. Derfor havde computeren blot udvalgt nogle tilfældige at tildele pointene til.

Holland havde i øvrigt udtalt, at hvis de ikke kom videre til finalen, så ville de melde sig ud af EBU og ikke længere deltage. De fik mange point og en flot 6. plads ved semifinalen, men ved finalen rakte det dog ikke længere end til en 20. plads.

Deltagere og resultater 
De markerede lande gik videre til finalen.

Finale 
Mange havde frygtet en uendelig langsommelig afstemningsprocedure, da alle 36 lande skulle afgive deres point. Man løste problemet ved at tildele hvert land 90 sekunder til at gennemføre det, men ikke desto mindre virkede den efterhånden langstrakt. Dette nok også taget i betragtning af, at det stod klart allerede halvvejs at vinderen enten var Grækenland, Serbien & Montenegro, Tyrkiet eller Ukraine.

Storbritannien havde med James Fox haft forhåbninger om en god placering, men det blev kun til en 16. plads. Den er alligevel blevet hørt adskillige gange som muzak i forskellige danske varehuse og også spillet flere gange i radioen end mange andre deltagere.

Deltagere og resultater 

2004
Musik i 2004
Athena (band)

Athena er en tyrkisk punk/ska musikgruppe. Athena er bedst kendt internationalt for deres meget utraditionelle ska nummer For Real ved Eurovision Song Contest 2004, hvor de stillede op for Tyrkiet. Trods det anderledes nummer kom de på en 4. plads. 

Musikgrupper fra Tyrkiet
Tyrkiets Eurovision Song Contest-deltagere
Deltagere ved Eurovision Song Contest 2004
Punkgrupper
Per Henriksen (skibsreder)

Per Henriksen (født 3. november 1919 i København, død 16. juli 2008 i Herlev) var en dansk skibsreder, der grundlagde rederierne Mercandia og HH-Ferries.

Karriere 
Per Henriksen påbegyndte sin skolegang på Det Kongelige Vajsenhus og blev efter eksamen ansat i en købmandsforretning i provinsen.

I sine unge år arbejdede Henriksen i forskellige virksomheder som blandt andet handlede med plasticråvarer, kemikalier, medicinalvarer samt korn- og foderstoffer og fik senere ansættelse i rederivirksomheden J.Lauritzen.
1962 kontraherede han sit første skib, M/S Mercantic ved H. C. Christensens Stålskibsværft i Marstal. 1966 grundlagde han rederiet Mercandia, som over de næste 20 år udvidede sig kraftigt, med tilgang af skibe, der for størsteparten blev bygget på skibsværftet Frederikshavn Værft (det senere Danyard). 

I en periode som strakte sig til midt i 1980'erne kontraherede Henriksen 137 oceangående lastmotorskibe, heraf er 84 skibe bygget ved Danyard.
Siden er rederiets skibe blevet afhændet og i dag (2007) koncentreres rederiets aktiviteter omkring landbaserede virksomheder.

Per Henriksen stod også bag et stort anpartscirkus, en skattefidus som mange lod sig lokke af. I 1980’erne begyndte Per Henriksen at sælge skibe på anparter. Ved anpartskøb kunne enhver trække beløbet fra i skat. Anpartskonstruktionen var således skruet sammen, at udbyderen af anparterne ikke selv kunne tabe penge, mens mange anpartshavere satte penge til. Det viste sig dog, at hvis anpartshaverne havde sat deres skattefordel i banken, og ikke brugt den til forbrug, ville ingen anpartshavere haft underskud på deres anparter.
Per Henriksen kom for retten, men Højesteret kom til den konklusion, at Per Henriksen ikke havde gjort noget ulovligt. 

I 1986 blev han slået til Ridder af Dannebrog.

Han døde efter kort tids sygdom den 16. juli 2008, 88 år gammel.

Eksterne henvisninger 
 
 Mercandias hjemmeside 

Riddere af Dannebrog
Skibsredere fra Danmark
Personer i Kraks Blå Bog (afdøde)
Personer fra København
Uzès

Uzès er en fransk by med ca. 8000 indbyggere. Uzes er beliggende i departementet Gard i Languedoc-Roussillon.

Byer i Gard
Hjælpeinstruktør

Hjælpeinstruktøruddannelsen har tidligere foregået på Beredskabsstyrelsens Center for Lederuddannelse, Bernstorff Slot, BRCL, men er fra marts 2008 flyttet til Beredskabsstyrelsens Tekniske Skole i Tinglev
Kurset foregår som internatkursus, hvilket vil sige at man sover på skolen, og at der er opgaver der skal løses om aftenen, enten hver enkelt elev eller i grupper.

Efter kurset kan man indgå som hjælper for faginstruktøren på et almindeligt førstehjælpskursus. Det er også hjælpeinstruktøruddannelsen, der er krævet, for at man kan komme videre på holdlederuddannelsen.

Eksterne henvisninger 
Beredskabsstyrrelsens Direktiv for "Hjælpeinstruktør" 

Kursus
Førstehjælp
Kasper Heilmann

Kasper Heilmann (født 13. august 1978 i Sønderborg) er en dansk håndboldspiller. Har spillet håndbold for SG Flensburg-Handewitt fra 2004-2006. Kasper var i sæsonen 2010-2011 træner for det SønderjyskE U-18 hold og efter afslutningen på denne sæson tog han til Thailand, hvor han var landstræner i håndbold for både herre- og damelandsholdet 2011-2012. Kasper arbejder nu på Sportsefterskolen SINE i Løgumkloster.

Håndboldspillere fra Danmark
Personer fra Sønderborg
Kapernaumskirken

Kapernaumskirken ligger på Frederikssundsvej i Københavns nordvestkvarter.

Historie 
Kirkens arkitekt var Valdemar Koch.

Kirkebygningen

Referencer 
 Storbyens virkeliggjorte længsler ved Anne-Mette Gravgaard. Kirkerne i København og på Frederiksberg 1860-1940. Foreningen til Gamle Bygningers Bevaring 2001. 

 Kapernaumskirken i 100 år - mere end en søndagskirke af Kaj Bollmann, udgivet af Kapernaumskirkens menighedsråd 1995. []

Eksterne kilder og henvisninger 

 Kapernaumskirken hos KortTilKirken.dk

Kirker i Københavns Kommune
Kirker i Københavns Amt
Kirker i Københavns Stift
Bispebjerg
Økotalisme

Økotalisme (ecotalism) er en teori om samfundsøkonomisk styreform, der kombinerer økologi og bæredygtighed med traditionel kapitalisme. De frie markedskræfter og kapitalismen har frit spil, når blot det ikke sker på bekostning af klodens bæredygtighed.

Baggrund
Idéen om økotalisme er skabt som konsekvens af kommunismens manglende evner udi vareforsyning og -udvikling og i kapitalismens manglende evne til rettidigt at beskytte klodens økosystem.

Principper
Grønne afgifter, lovpligtig produktmærkning om bæredygtighed samt frihandel mellem bæredygtige samfund og virksomheder er blandt økotalismens grundpiller.

Politisk økonomi
Bæredygtighed
Sjælsøskolen

Sjælsøskolen er en folkeskole i Birkerød. Skolen ligger i den nordlige ende af byen, mellem Sjælsø og Rude Skov.

Sjælsøskolen blev indviet i 1974 til aflastning af den da eksisterende Birkerød Kommuneskole. I dag har skolen cirka 650 elever fordelt på to til fire spor fra 0. til 9. klasse.

Eksterne henvisninger 
 Skolens officielle hjemmeside

Folkeskoler
Bygninger, konstruktioner og anlæg i Birkerød
Vladikavkas

Vladikavkas (, , ; , , ) er hovedstaden i den sydrussiske republik Nordossetien–Alania. Byen, der er grundlagt 1784, ligger ved floden Terek i den sydøstlige del af republikken ved foden af Kaukasusbjergene. Vladikavkas har  indbyggere, hvilket gør Vladikavkas til en af de befolkningsrigeste byer i det nordlige Kaukasus. Indbyggerne er hovedsageligt etniske ossetere, russere, armeniere og georgiere og størstedelen er russisk-ortodokse med et mindretal af muslimer.

Referencer

Eksterne henvisninger 

Byer i Nordossetien
Lundestenen

Lundestenen (eller Lundekildesten) ligger i en privat have på Kildevej i Frejlev på Lolland og er en af Lollands største sten.

Den har efter sigende uden held været forsøgt bortsprængt i 1940’erne. Man kan stadig se sporene efter sprængningen, der fjernede en del af stenens overjordiske dele. Den synlige del måler 2,2 * 6,8 * 5,6 m, og det formodes, at den stikker mindst 2 m ned i jorden. Det vil sige, at den vejer mindst 160 t. I 1956 blev stenen på ejerens foranledning fredet med en tinglyst servitut på ejendommen.

Som med andre af den slags sten er der knyttet sagn til Lundestenen, som skal være blevet kastet af trolden i Væggerløse mod klokkerne i Toreby Kirke (der ligger ca. 6 km mod nord i en anden retning i forhold til Væggerløse på Falster). Når Lundestenen mærker duften af friskbagte pandekager (brød?) vender den sig.

Den regionale cykelrute 38 (Paradisruten) fører tæt forbi stenen.

Referencer 

Vandreblokke i Danmark
Turisme i Danmark
Lolland
Guldborgsund Kommune
Subtraktiv syntese

Subtraktiv syntese er i dag blot en af mange måder at genere lyd i en synthesizer. I en subtraktiv synthesizer frembringes klangen ved, at en spændingsstyret oscillator (VCO) først generer en lyd (almindeligvis en sinus-, firkant- eller savtak-bølge).

Ved hjælp af et variabelt filter (VCF) fjernes en del af overtoneindholdet. Ved afskæringsfrevensen i et elektronisk filter kan der opstå en ringning (resonans). Graden af resonans (fra slet ingen, til hylende selvsving) kan reguleres på kontrollen resonance.

Lydforløbet behandles desuden med en envelope-generator (ADSR), som regulerer, hvor lang tid lyden henholdsvis er om at stige til fuldt neveau og dernæst klinge ud, når en tangent trykkes ned. 
Alle de ovennævnte dele kan styres (moduleres) af f.eks. en lavfrekvensoscillator (LFO), sådan at oscillatorens tonehøjde eller toneform kan ændre sig rytmisk. Det samme kan man gøre med afskæringsfrekvens og resonans i filteret.

En af pionererne inden for synthesizere var Robert Moog, som i 1960'erne fremtillede de første analoge, subtraktive synthesizere.

Alle de første synthesizere fungerede efter subtraktiv syntese-princippet. Men med fremkomsten af digitalteknik blev det muligt at fremtille polyfoniske synthesizere, der samtidig kunne frembringe helt nye og avancerede klangtoner. Yamahas DX-7 var en anden konkurrent. Her blev lydene frembragt ved FM-syntese, som er en analog teknik, men med helt andre klangmuligheder end analog subtraktiv syntese.

Se også 
 Synthesizer – Software Synthesizer – Wienbro-oscillator

Digitale kredsløb
Elektroniske delkredsløb
Musik
Poul Müller (flertydig)

Poul Müller henviser til forskellige personer:

 Poul Müller – (1909-1979), dansk skuespiller
 Poul Müller (inspektør) – (1894-1971), inspektør ved Dansk Skolemuseum, senere Statens pædagogiske Studiesamling fra 1929

Se også 
 Paul Müller (flertydig)
 Poul Møller (flertydig)
 Poul
Jeppe Vig Find

Jeppe Vig Find (født 30. august 1980 i Helsingør) er en dansk tv-vært, skuespiller og musiker. Find startede sin karriere på Danmarks Radio i 2004, og er bedst kendt fra børneprogrammet Lille Nørd. Han har også medvirket i en række andre film. Fra den 1. maj 2008 skiftede Find og Marie til TV 2, hvor de lavede nye børne- og ungdomsprogrammer, herunder konceptet Bavian. I 2010 startede Find og Marie produktionsselskabet Pilot Film ApS. Find er desuden forsanger i børnejazzorkestret Jeppe & Jazzhyænerne, der i april 2012 har udgivet deres debutalbum 'Jeg vil ud'. Find har skrevet Sommer Summarum-sangen.

Fra den 27. marts 2017 er Find desuden blevet forsanger og kaptajn i bluegrass-bandet Sømændene.

Filmografi

Film 
 Landet af Glas (2018)
 Flammen og Citronen (Nimbus Film)
 En familie (Zentropa)

Tv 
 Fandango (DR)
 Lille Nørd (DR)
 MGP 2007 (DR)
 SommerSummarum (DR)
 Juleprogram "Nu skal træet spises/Nu det jul" (DR)
 Morgenbavian (TV2)

Diskografi 
Jeppe Vig Find har komponeret musik og udgivet 3 CDer:

"Lille Nørd" – 'Jeppe og Marie' (Sony Music / DR 2007)
"Jeppe & Marie" (Sony Music / TV2 2010)
Jeppe og Jazzhyænerne" – 'Jeg vil ud' (Gateway Music 2012)

Referencer

Eksterne henvisninger 
 
 

Tv-værter fra Danmark
Tyson Granger

Tyson Granger, kendt som  på japansk, er en fiktiv person i anime-serien Beyblade. Han er en meget viljestærk person og har en meget kort lunte. Selvom han kan blive let hidsig nogle gange, bekymrer han sig om sine venner og medmennesker omkring sig. Han er ret populær for sin humoristiske sans især i 1. sæson, hvor han konstant gør grin med folk, han elsker japansk mad.

I Beyblade V-Force kommer han ofte for sent i skole, og bliver nødt til at løbe dertil, som en daglig vane. Han kan løbe meget hurtigt og grunden til det, er at hans bit-beast Dragoon er en stormdrage og har elementet luft.

Figurer fra Beyblade